МОПР

СССР:  10-годдзе МАДР, 1932 год.]]

**Міжнародная арганізацыя дапамогі барацьбітам рэвалюцыі** (**МАДР**; ) — камуністычная дабрачынная арганізацыя, створаная па рашэнні Камінтэрна ў якасці камуністычнага аналага Чырвонага Крыжа.

## Агульныя звесткі 
МАДР, маючы аддзяленні ў дзясятках краін свету, аказвала грашовую і матэрыяльную дапамогу асуджаным рэвалюцыянерам.

У літаратуры сустракаецца таксама расшыфроўка абрэвіятуры — **Міжнародная арганізацыя дапамогі рэвалюцыянерам**, а таксама назва **Міжнародная Чырвоная дапамога**.

Арганізацыя выпускала для сваіх членаў нагрудныя знакі. Таксама ўдзельнікі *МАДР* плацілі членскія ўзносы.

## Гісторыя 
Створана ў 1922 годзе рашэннем 4-га Кангрэса Камінтэрна.

Задачы МАДР вызначаліся наступным чынам: 

У сакавіку 1923 ЦК МАДР абвясціў дзень Парыжскай Камуны (18 сакавіка) сваім святам. Да 1924 году арганізацыя мела секцыі ў 19 краінах. Да 1932 года МАДР аб’ядноўвала 70 нацыянальных секцый, якія ўключалі каля 14 млн чалавек (з іх 9,7 млн чалавек уваходзілі ў МАДР СССР, унёскі якой у фонд былі найбольш значнымі). Да 1936 года МАДР, як і НКУС, меў права на выдачу дазволаў на ўезд у СССР.

У міжнародным маштабе дзейнічала да Другой сусветнай вайны, савецкая секцыя — да 1947 года.

МАДР арганізоўваў дапамогу і падтрымку Антоніа Грамшы і Георгію Дзімітраву

## Старшыні ЦК МАДР
* Юльян Мархлеўскі (1922—1925).
* Клара Цэткін (1925—1927).
* Алена Стасава (1927—1937).

## Секцыі па краінах 
За час існавання МАДР былі наступныя нацыянальныя секцыі:
* Аўстрыя: *Österreichische Rote Hilfe*
* Балгарыя: *Организация помощи жертвам капиталистической диктатуры*
* Вялікабрытанія: *International Class War Prisoners Aid*
* Венгрыя: *Magyarországi Vörös Segély*
* Германія: *Rote Hilfe Deutschlands*
* Іспанія: *Socorro Rojo Internacional*
* Італія: *Soccorso rosso italiano*. У «гады свінцу» (1970-я), якія сталі дзесяцігоддзем тэрактаў і палітычнай нестабільнасці, у Італіі дзейнічалі некалькі арганізацый *Soccorso Rosso*, што аказвалі юрыдычную, фінансавую і арганізацыйную дапамогу радыкальным пазапарламенцкім левым.
* Літва: *Lietuvos raudonosios pagalbos organizacija*, з 1940 года *Lietuvos liaudies sąjungos pagalbos organizacija*
* Мексіка: Ліга падтрымкі пераследаваных змагароў (*Liga Pro Luchadores Perseguidos*). У канцы 1920-х гадоў, Фарабунда Марці стаў кіраўніком МАДР у Лацінскай Амерыцы. Хуліа Антоніа Мелілья, кіраўнік Камуністычнай партыі Кубы, які знаходзіўся з 1926 года ў выгнанні ў Мексіцы, стаў вядучай фігурай у дзейнасці МАДРа ў краіне.
* Нідэрланды: *Roode Hulp Holland*
* Нарвегія: *Norges Roede Hjelp*
* Польшча: *Czerwona Pomoc*, з 1925 года — *Czerwona Pomoc w Polsce*. У кастрычніку 1933 польская секцыя МАДР налічвала 9 тыс. членаў, з іх 3 тыс. у Заходняй Беларусі і Заходняй Украіне. У 1936 годзе арганізавала кангрэс работнікаў культуры ў Львове. У 1938 распушчаная разам з КПП.
* СССР: *Международная организация помощи борцам революции*. Савецкая секцыя МАДР была самай масавай і асноўнай крыніцай грашовых сродкаў для міжнароднай арганізацыі. Распушчана ў 1947 годзе.
* ЗША: *International Labor Defence*. Амерыканская секцыя была заснаваная ў чэрвені 1925 года на з’ездзе ў Чыкага. Там жа размяшчалася яе штаб-кватэра. Лідарамі ILD былі Джэймс Кэнан і Вільям Патэрсан. У 1946 годзе аб’ядналася з Нацыянальнай федэрацыяй за канстытуцыйныя свабоды, утварыўшы новую арганізацыю — Кангрэс за грамадзянскія правы.
* Фінляндыя: *Suomen Punainen Apu*
* Францыя: *Secours Rouge International*
* Швецыя: *Internationella röda hjälpen — svenska sektionen*
* Югаславія: *Међународна црвена помоћ / Međunarodna crvena pomoć*

## Спасылкі 
* Сайт Rote Hilfe
* Сайт Secours Rouge International
* International Labor Defense organisational history
* What Defense Policy for Revolutionaries?
* Открытка «Вступайте в ряды МОПР». 1932
* Т. Лугачёва. МОПР в Западной Белоруссии (1923—1939)
* Marc Engström. Svenska Röda Hjälpen 1930—1939
* Знак «Активист МОПР»

Катэгорыя:Грамадскія арганізацыі СССР
Катэгорыя:Камуністычны інтэрнацыянал
Катэгорыя:Арганізацыі, закрытыя ў 1947 годзе
Катэгорыя:Арганізацыі, заснаваныя ў 1922 годзе